Ханты язык

Ха́нты язы́к,  остя́цкыйЛитературная энциклопедия — язык Хантох — домородцьох сѣвера западной Сибирии, жиючых в порѣчу Оби в середном и нижном току и при Иртышови. Подля списованя 2002, число Хантох было 28,7 тыс. особ. Гро Хантох жие в Ханты-Мансийском (окрем его западных районох, заселеных Манси) и Ямало-Ненецком автономных округах (25,9 тыс. особ), зосталы — на сѣверо-западѣ Томской области. Число Хантох бѣгом 20. ст. помалы наростать, але тых, котры поважують ханты язык материнскым, спозначно малѣе: в року 1959 их было 77% при обывательствѣ в 19 410 особ, в 1970 — 68,9% (при 21 138 особ), в 1989 — 61% (при 22 500 особ), а в 2010 — 31% (при 30 900).Khanty, а language...

Диалекты
Ханты язык мать много диалектох, число котрых е предметом спора лингвистох. Сосѣдуючы диалекты суть взаимно порозумѣлы, але оддалены од себе можуть ся порозумѣти лем тяжко. Часть описаных лингвистами диалектох суть уже мертвы. Найвеце уживаны в медиях суть диалекты приобской групы: казымскый, середно-обскый, шурышкарскый. 

Литературный язык
Литературный ханты язык быв створеный в зачатку 1930-х на основѣ латинкы, а в року 1937 переведеный на кирилицю. В сучасности еднотный литературный язык не ествуе, а публикации суть в четырьох диалектах. Язык ханты е предметом школной выукы в зачаточных класах школы. Выходять новинкы, радиовы высыланя, переважно на казымском диалектѣ. 

Родинскы языкы
Найближе ку ханты языкови стоить манси язык з котрым въедно творять обско-угорску групу.
Днешный мадярскый язык абсолутно росходить ся з обско-угорскыма языками, так же не може быти ани гадкы о взаимной порозумѣлости. Але тоты языкы мають цѣлый ряд сполочных черт, котры перешли з протоугорской добы, напримѣр объектна конъюгация. Але в лексицѣ од той добы заховало ся лем около 160 слов, переважно зо сферы хова кони.Лингвистический энциклопедический словарь. 

Дакотра лексика, як части тѣла, родинскы одношѣня, указують очевидну подобность.Finn-ugor nyelvek.
 Мадярске  Ханты  Значѣня/жерело szem  сем  око kettő, két  кити, кит  два három  кгурем  три meny  мень  невѣстаКашлатова Л. В., с. 8. nő  не  жона anyuka  ангки  мамка kés  кеши  ножКашлатова Л. В., с. 33. lepke  лыпынта  мотыльКашлатова Л. В., с. 60. puska  пушкаи  пушкаКашлатова Л. В., с. 64. kötél  кет  мотузКашлатова Л. В., с. 68. husz  хус  двадцятьКашлатова Л. В., с. 78.

Жерела и одказы
 Finn-ugor nyelvek. //Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 7, с. 530. 
 Khanty, а language of Russian Federation 
 Остяцкий язык. //Литературная энциклопедия 
 Кашлатова Л. В. Русско-хантыйский словарь с картинками (среднеобский диалект). Департамент образования и молодежной политики Ханты-Мансийского автономного округа - Югры. Обско-угорский институт прикладных исследований и разработок. Ханты-Мансийск, 2010. — 108 с., ил. ISBN 978-5-9611-0040-2 
 Угорские языки. //Лингвистический энциклопедический словарь 

 Референции 

Катеґорія:Угорскы языкы